
ROBERTUS  NAIRNE,  S.  D. 

Cum  nostram  artem,  Vir  praestantissime,  sub  ductu 
auspiciisque  tuis  consecutus  sim ,  causa  esset  cur  hocce 
opusculum  tibi  inscriberem.  Ea  autem  me  non  adduxit  ; 
beneficiis  in  meipsum  privatim  collatis  tantum  permotus 
sum.  Quae  si  ulla  ratione ,  ullave  ex  parte  rependere 
potuissem,  exiguo  sane  hoc  testimonio  nihil  esset  opus. 
Nunc  vero,  quoniam  gratiae  significatio  vel  minima  apud 
bonos  pro  gratia  valet,  haec  qualiacunque  sunt  tibi  of¬ 
ferre  constitui,  minime  dubius  quin,  quo  soles,  animo 
oblata  accipias. 

Nullus  error  fortasse  scientiae  medicinae 
noxior  fuit  quam  sententia,  quae  plurimum 
quondam,  et  apud  aliquos  adhuc  valet,  curam 
morborum  oculi  tradendam  esse  iis  homi¬ 
nibus,  qui  istos  solos  animo  intento  agunt. 
Ex  qua  evenit,  oculariis  medicis  omnes  suas 
curas  cogitationesque  in  curationes  concipien¬ 
das  et  ferramenta  chirurgica  machinanda  po¬ 
tius  conferentibus,  quam  in  quaerendo  de  mor¬ 
bo,  ut  neque  in  pathologia  morborum  oculi  dis¬ 
cenda  neque  in  pluribus  eorum  accurate  de¬ 
scribendis  nobis  multum  profuerit,  usque 
dum  hi  morbi  chirurgis  disciplina  et  scientia 
imbutis  in  animo  versarentur,  quibus  opera 

optima  scripta,  et  remedia  magni  facta  tentata 
sunt.  Exempla  hujus  rei  vix  opus  est  pro¬ 
ferre,  venerabilem  Scarpa,  Saunders,  Beer, 
Wardrop,  aliosque  hodiernos. 

Quanquam  necesse  est,  ut  Iridis  inflamma¬ 
tio  semper  exti terit,  et  notis  adeo  insignibus 
distinguitur,  dignum  tamen  est  notatu  eam  non 
accurate  descriptam  aut  ab  aliis  ophthalmiis 
discretam  fuisse,  donec  Professor  Schmidt 
tractatum  de  hac  re  Vindobonae  anno  1801 
edidit.*  Dominus  Saunders  primus  inflam¬ 
mationem  Iridis  diversum  morbum  in  hac  re¬ 
gione  descripsit  anno  1806.f  Mihi  videtur  trac¬ 
tatum  Professoris  Schmidt  in  Britannia  non 
innotuisse  ante  annum  1818  ;  quapropter  mi¬ 
rum  nobis  videri  non  debet.  Dominum  Saun- 
ders  inter  nostrates  aequisivisse  famam  pri¬ 
mum  discernendi  hunc  morbum. 


*  Ueber  "Naehstaar  und  Iritis  nacli  Staar  operationen, 
von  Dr.  Joh.  Adam  Schmidt.  4to.  Wien,  1801. 

London  Medical  and  Physical  Journal,  1806. 

Ut  distinguam  morbum  in  sequentibus  pa¬ 
ginis  tractandum,  nomen  Iritidis  a  Schmidt 
propositum  selegi,  lmo*  Quia  nomen  est  maxime 
concinnum,  et  inflammationem  Iridis  satis 
denotat,  etiamsi  non  sit  secundum  notationem, 
quam  Graeci  trv(jjokoyiav  vocant ;  2do'  Quia  nomen 

.4 

medicis  notissimum  factum  est,  et  inter  eos 
saepissime  obtinuit.  >  -  -  . 

*  1  '  *■ 

Inflammatio  Iridis  morbus  est  permagni 
momenti,  sive  eam  exhibentem  unum  ex  valde 
eximiis  exemplis  adhaesivae  inflammationis,  in 
quo  ejus  processus  videatur,  sive  in  ejus  conse¬ 
quentia  visum  vel  in  parte  vel  in  toto  delendo, 
seu  iterum  in  ejus  curatione,  respiciamus.  Po¬ 
test  incidere  in  forma  acuta  vel  longa,  vel  per 
se  vel  ex  alio  orsa,  vel  simplex  aut  cum  aliis 
morbis  conjuncta. 

In  utrisque  oculis  per  idem  tempus  rarius 
accedit,  sed  fere  in  uno  solo;  interdum  sanus 
oculus  implicatur  cum  gravissima  signa  in  mor¬ 
boso  quieverunt. 

HISTORIA  MORBI. 

Cum  Iris  inflammatione  acuta  corripitur, 
pupilla  prorsus  immota  videtur,  et  suum  niti¬ 
dum  atrumque  aspectum  amittit.  Color  Iridis 
plerumque,  etiamsi  non  semper,  mutatus  est, 
et  in  variis  hominibus  variam  speciem  sed 
saepius  rubidam  acquirit.  Iridem  nunc  viridem 
esse,  si  antehac  caesia  vel  caerulea  fuerit,  et 
nunc  rubram,  si  antehac  fusca  vel  nigra,  affir¬ 
mant  Germani.  Credo  Dominum  Gutiirie 
in  suis  praelectionibus  idem  animadvertere. 
Citat  exemplum,  quo  Iris  adeo  rubra  erat  ut 
homo  haud  parum  distans  aspiceret ;  et  Janin 
alterum  exponit,  in  quo  color  Iridis  ad  similitu¬ 
dinem  crudae  carnis  fuit.  Margo  Iridis  pupil¬ 
laris  suam  peracutam  et  definitam  aciem  amittit, 
crassescit,  se  corrugat,  et  ad  lentem  clirystalli- 
nam  inflectitur,  sed  principio  a  circulo  non 
longe  abest.  Interdum,  ineunte  morbo,  per¬ 
magna  est  vascularitas  tunicae  conjunctivae,  etsi 

haec  saepius  maxima  est  in  sclerotica,  et  in  ea 
fere  inclusa,  super  quam  multa  florida  vasa 
sanguinem  vehentia  recto  cursu  corneae  margi¬ 
nem  versus,  ubi  abrupte  desinere  et  submergi 
videntur,  progredi  perspiciamus,  conspicuam 
zonam  facientia  ad  lineam  fere  pone  hujus  tu- 

i 

nicae  circum.  Morbo  longius  progrediente  et 
tunicis  inflammatione  implicatis,  magna  est 

vascularitas  conjunctivae.  Pupilla  etiam  in 

/ 

tenebris  jam  se  maxime  contrahit,  formam 
rotundam  amittit,  et  nunc  est  inaequalis,  in  aliis 
exemplis  oblonga,  in  aliis  quadrata,  rhombi  for¬ 
mam,  vel  semicirculi  habens,  et  interdum  qua¬ 
lis  verbis  non  facile  exprimatur.  Raro  quidem 
aboletur,  minimo  in  Iride  relicto  foramine ; 
sed  cum  lympha,  ut  posthac  ostendam,  hoc 
plerumque  occupat,  aegri  visus,  qui  in  omnibus 
exemplis  per  totum  morbum  imminuitur,  ante¬ 
quam  iste  oculi  status  accesserit  nullum  fructum 
ex  eo  capit.  Oculus  facillime  incitatur,  et  lu¬ 
mine  ei  illato  manant  copiose  lachrymae  quae 
aegro  calidae  et  urentes  feruntur.  Intolerantia 
lucis  ex  creberrimis  signis  est,  et  interdum  in¬ 
flammationem  Iridis  nos  monet  quamvis  adhuc 

nullam  auctam  vascularitatem  aspiciamus,  Sed 
plus  quam  quicquam  aliud  signum  aegrum  vexat 

dolor,  qui  gravitatem,  naturam,  sedes,  et  spatium 

■  - 

temporis,  diversa  habet.  Modo  acutus  est  et 
hominem  cruciat,  modo  hebes  ;  alii  dolorem  ad 
intervalla  ex  oculo  per  cerebrum  tendere  sen¬ 
tiunt,  alii  in  partibus  supra  supercilia,  alii  in 
occipitio  quam  plurimum  gravem  esse  querun¬ 
tur.  Sed  saepius  urget  in  oculo  ipso  solo,  al¬ 
tam  sedem  tenet,  et  in  nonnullis  eum  tensionis 
sensus  comitatur ;  aegro  videtur  oculum  majo-  / 
rem  esse  quam  ut  in  cavea  ejus  contineatur, 
et,  si  eum  inspiciamus,  eminere  conspicitur. 

t 

Dolor  vesperascente  die  ingravescit,  sub  noctem 
mediam  augetur,  ubi  gravissimus  est,  vicissim- 
que  sub  matutinum  tempus  lenitur.  Haec  mi¬ 
seria  aegros  adeo  tenet  ut  per  multas  noctes 
ex  somno  fructum  non  capiant ;  et  ex  creber¬ 
rimis  et  certissimis  signis  est,  quae  in  Iritide 
Syphilitica  urgent. 

...  rtv»;  -  |  t  : .  ( - 

Inflammatio  Iridis  ad  terminandum  sese  ad¬ 
haesione  proclivis  est  :  lympha  in  Iridem 
ipsam  effunditur  et  in  filorum  forma  mar- 

gini  pupillari  adhaeret ;  etiamque  in  camera 
posteriore  humoris  aquosi  deponitur,  ita  ut 
nexus  afficiatur  inter  Iridem  et  lentis  cap¬ 
sulam  :  sed  malum  non  hic  manet,  inflam¬ 
matione  ad  cameram  anteriorem  progredien- 
te,  in  hac  quoque  fragmina  lymphae  mi¬ 
nima  aut  massas  inaequales  deponi  observamus. 
Cornea  jam  suum  splendorem  amisit,  fit  turbi¬ 
da  ;  et  interdum  cornea  et  Iris  cohaerent.  Si 
morbi  progressus  non  rumpatur,  pupilla  evanes¬ 
cit,  etsi  res  raro  ita  se  habet,  aut  eam  occupat 
membrana  cui  est  cinereus  color,  atque  lympha, 
quae  Iridem  capsulae  lentis  agglutinavit,  solida 
facta  est,  et  ut  medici  Anglice  aiunt  “  vryanized” 
Vasa  rubra  per  lympham  transmissa  viden- 
tur,  quae  praecipue  ex  Iride  procedunt.  In 
hoc  statu  morbi  Iris  eminet  et  gibba  est. 
Sensus  luminis  morbidus  non  amplius  adest, 
visus  magis  ac  magis  imminuitur,  et  oculus  nihil 

nisi  lucem  percipit,  modo  nihil  aliud  mutationis 

*<• 

fuerit.  Haec  omnia  signa  comitatur  plus  mi- 
nusve  febris  iis  supervenientis.  In  Iritide  sup¬ 
puratio  raro  occurrit.  Dominus  Travers 
dicit  pus  nunquam  gigni  in  Iritide  pura.  Ni- 

hil  est  quod  prohibeat  ne  formetur  iis  exemplis, 
quibus  inflammatio  quam  maxime  gravissima 
fuit ;  nobis  enim  notum  est,  inter  partes  serosas 
cum  lympha  effunditur,  inflammatione  acuta 
procedente,  pus  posthac  gigni. 

Praeter  acutam  lenta  est  inflammatio  Iridis 
quae  impetum  insidiosissimum  facit :  signa  illius 
adeo  sunt  gravia,  ut  aegrotum  consilia  quampri¬ 
mum  petere  incitent ;  sed  haec  adeo  insidiosa 
forsitan  magis  perniciosa  est,  utpote  cum  signa 
leniora  sint,  atque  vix  aut  ne  vix  quidem  iis 
laboranti  molestiam  afferant,  et  aeger  ab  aliquo 
consilia  non  petat,  donec  visus  adhaesione  ipsa 
ineunte  imminuitur :  intolerantia  luminis  est 
nihili,  pupilla  se  tarde  contrahit,  sed  zona 
vasorum  sanguiferorum,  si  oculus  inspicitur, 
prorsus  distincta  videtur,  etsi  non  sit  tam  rubra 
quam  in  Iritide  acuta. 

Iritis  signa  etiam  secundaria  Luis  Venereae, 
Rheumatismum,  et  Arthritidem  comitatur;  et  in 
singulis  pro  varietate  distincta  habita  est.  Qui¬ 
dam  rem  animo  ita  conspiciendi  accurationem 

dubitaverunt.  Cum  oculos  Lue  Venerea  la¬ 
borantium  inflammatio  invadit,  praeter  signa 
secundaria  quae  vulgo  in  Lue  Venerea  observan¬ 
tur,  si  adessent,  sequuntur  haec ;  vasa  conjunc¬ 
tivae  et  scleroticae  inflammata  sunt  obscure  ru¬ 
bra,  vel  colorem  cinnamomi  habent  loco  istius 
coloris  rutilantis  qui  in  Iritide  simplici  est. 
Dolor  in  Iritide  Venerea  saepius  ac  certius 
accedit,  et  magis  saevit  sub  nocte,  dum  alio  tem¬ 
pore  non  videtur  tam  gravis  quam  in  Iritide 
simplici :  parte  capitis  sola  supra  supercilia 
saepe  urget,  et  secundum  Dominum  Saunders 
lympha  cum  deponitur  aspectum  quasi  tuberculi 
induit :  textura  Iridis  magis  mutatur,  pupilla 
non  ita  se  contrahit :  tamen  haec  omnia  signa 
hanc  varietatem  Iritidis  non  semper,  sed  quae¬ 
dam  eorum  fere,  comitantur.  Schmidt  et  alii 
Germani  pupillam  sursum  introrsumque  ad 
oculi  angulum  motam,  pro  modo  dignoscendi 
Iritidem  Veneream  aliis  varietatibus,  habent. 
Hoc  signum,  si  semper  instaret,  magni  momenti 
esset ;  infeliciter  nequaquam  constans  sed  solum 
fortuitum  videtur.  Dr.  Vetch  in  Iritide  Vene- 

rea  fulgidum  oculi  aspectum  sibi  proprium  saepe 
adesse  memorat. 

Sin  autem  Iritidem  Veneream  varietatem 
distinctam  esse  dubitemus,  multo  magis  oportet 
dubitare,  an  sit  Inflammatio  Iridis  Arthritica. 
In  hac  regione  hanc  varietatem  discernere  auc¬ 
tores  non  soliti  sunt ;  sed  Germani  de  ea  nomine 
Iritidis  Arthriticae  disserunt,  et  afferunt  circum 
scler oticae  marginem  esse  circulum  angustum 
et  subcaeruleum,  qui,  morbo  ineunte,  solum  ob¬ 
servatur,  atque  etiam -posthac  venas  esse  con¬ 
junctivae  varicosas  ;  haec  duo  signa  hanc  varie¬ 
tatem  ad  vivum  describere  sentiunt.  Sed  mihi 
videtur  sub  uno  nomine  disseruisse  de  duobus 
morbis  natura  prorsus  diversis,  et  habitui  cor¬ 
poris  dissimili  symptomata  tribuisse  quorum  ra¬ 
tio  alia  redderetur.  Iritidis  Arthriticae  esse  duas 
varietates  dicunt ;  alteram  homines  tenues,  et 
quibus  est  corporis  habitus  irritabilis,  et  fibra 

v  . 

tensa,  invadere,  alteram  obesos  et  quibus  est 
fibra  laxa  ;  signa  illius  sunt,  Iris  dilatata,  coarc- 
tata  pupilla  et  angulata,  venae  Iridis  varicosae, 
circa  corneam  annulus  subcaeruleus  et,  nisi  mor- 

bus  interrumpatur,  oculus  tabescit.  Haec  om¬ 
nia  signa  in  Iritide  simplici  obveniunt,  et  venae 
Iridis  varicosae  ex  inflammatione  protracta  ori- 
untur,  etiamque  in  aliis  texturis  obvenire  pos¬ 
sunt.  In  altera  pupilla  dilatata  et  rotunda  est. 
Iris  collabi  tur,  et  ejus  structura  corrumpitur. 
Dolor  altam  in  oculo  sedem  tenet,  animam  agit, 
et  sensu  ardoris  circa  oculum  accedit ;  venae 
choroideae  et  conjunctivae  sunt  varicosae  ;  corpus 
ciliare  prominet,  lens  est  glauca,  et  deinceps 
luce  non  amplius  fruitur  oculus.  Sine  dubio 
Iris  implicatur,  ejus  autem  inflammatio  est 
solum  secundaria  et  minimi  momenti ;  hic  mor¬ 
bus  acutus  et  perniciosus  tunicam  choroideam 
et  hyaloideam  obsidet,  et  medicis  oculariis  di¬ 
citur  Glaucoma. 

Ophthalmiae  Rheumaticae  supervenit  Iritis 
Rheumatica,  et,  quantum  intelligo,  signis  diver¬ 
sis  ab  iis,  quae  in  Iritide  simplici  sunt,  non  dis¬ 
cernitur. 

DE  RATIONE  QUORUNDAM  SIGNORUM. 

In  indicia  morbi  exponendo,  dixi,  quoties  in¬ 
flammatione  corripitur  Iris  et  antequam  lympha 
effunditur,  pupillam  se  gradatim  contrahere. 
Quod  musculosis  fibris  inflammatione  irritatis 
Dominus  Saunders  attribuit.  Enimvero 
pupilla  dilatata  ab  eo  data  est  radiatis  fibris, 
et  coarctata  pupilla  fibris  in  orbem  flexis,  sese 
contrahentibus.  *  In  hac  expositione  mihi  vi¬ 
detur  non  nisi  de  fibrarum  in  orbem  flexarum 
inflammatione  referri.  Annon  vero  fibras  etiam 
radiatas  corripuit  inflammatio  ?  Ab  eorum  vi 
sese  contrahendi  sequetur  pupillam  patulam 
fore  ;  utraque  autem  serie  fibrarum  inflammata 
ex  duabus  viribus  agentibus  pupilla  nec  con¬ 
tracta  nec  patula  existeret.  Sin  autem  partem 
solam  Iridis  pupillarem  vim  se  contrahendi,  et 
partem  ciliarem  vim  resiliendi,  habere  arbitra¬ 
mur,  hujus  signi  ratio  facilius  reddi  potest. 


*  Saunders  on  some  practical  points  relating  to  Diseases 
of  the  Eye,  by  Dr.  Farre,  2d  Edit.  1816.  p.  62. 

Quamvis  utraque  incitatur,  tamen  illa  majori 
vi  hanc  superat,  ex  qua  oritur  pupilla  contracta. 
Nihilominus  hoc  signum  ab  Iride  consentiente 
cum  Retina  pendere  opinione  potius  abducor ; 
cum  tunicae  communes  inflammantur  doloris  et 
irritationis  particeps  est  Retina,  ex  qua  re  fit, 
ut  facultas  ejus  sentiendi  crescat,  sicut  in  omni¬ 
bus  fere  ophthalmiis  observamus  facultatem 
Retinae  sentiendi  pro  inflammationis  severitate 
crescere,  et  pupilla  ita  fit  contracta.  Cum  in 
adhaesionem  inflammatio  processerit,  pupilla 
contracta  haud  dubie  etiam  a  lympha  circulo 
minori  Iridis  adhaerente,  et  pupilla  immobilis 
a  fibris  agglutinatis  lymphae  effusione  pendet. 

Visus  imminutus  ab  inflammatione  ad  came¬ 
ram  anteriorem  serpente  oritur ;  cornea  non 
amplius  pellucida,  et  humore  aquoso  turbido  : 
interdum  a  cornea  nimis  gibba  ob  nimium  hu¬ 
morem  aquosum,  atque  aliis  exemplis,  morbo 
provectiore,  a  retina  inflammatione  implicita, 
et  ejus  facultate  sentiendi  corrupta,  oritur ; 
cum  res  ita  se  habet,  visus  in  aeternum  prorsus 
deletur. 

Iris  gibba  a  humore  aquoso,  qui  in  camera 
posteriore  secernitur,  ad  cameram  anteriorem 
non  admisso  ob  pupillam  occlusam  probabiliter 
pendet,  seu  haec  (sc.  pupilla)  omnino  deletur, 
seu  membrana  expletur. 

Peculiaris  vasorum  aspectus,  quasi  zona 
circa  corneam,  signum  est  Iritidi  commune  in¬ 
flammationique  scleroticae  et  choroideae :  quod, 
cum  inflammatione  Iridis  et  choroideae  urget, 
monet  morbum  ad  scleroticam  progressum 
fuisse. 


DE  CAUSIS  1RITIDIS. 

% 

Iritis  simplex  ex  ullis  causis,  quae  ophthal- 
miam  movere  solent,  enascatur.  E  noxa  toti 
oculo  vel  parti  ejus  extrinsecus  illata  oriatur. 
Curatio  suffusionis  scalpello  et  manu  hoc  malum 
excitat,  sed  ad  Professoris  Schmidt  senten¬ 
tiam  lenti  opacae  extractae  saepius,  et  depressae 
rarius  supervenit.  Frigus  Iritidern  saepissime 
excitat.  Inflammatio  Iridis  accedit  conjuncta 

cum  Luis  Venereae  signis  quae  totum  cor¬ 
pus  afficiunt.  Varia  interpretatio  prolata  est. 
Alii  Luem  Veneream,  alii  Hydrargyrum, 
quod,  ut  hunc  morbum  medeatur,  praecipitur, 
alii  actionem  Luis  Venereae  et  Hydrargyri  con- 
juqctam,  alii  neque  hoc  neque  illam  Iridis  in¬ 
flammationem  excitare  affirmant,  sed  eorum 
utrumque  aut  singulatim  aut  simul  hominem 
obnoxium  facere  alii  causae  contingenti,  e.  g. 
frigori,  quae  eam  excitat.  Difficillimum  est 
cursum  alicujus  veneni  morbidi  vestigare,  sed 
haec  difficultas  veneno  morbido  et  metallico  in 
corpore  urgente  usque  augebatur ;  nunc  in  parte 
tollitur,  quoniam  certiores  facti  sumus  Iritidem, 
aut  simul  aut  post  Luis  Venereae  signa,  obve¬ 
nire,  et  quando  ad  ejus  curationem  Hydrargy¬ 
rum  non  praeceptum  est.*  Dominus  Jo annes 


#  Hewson  sic  scribit :  “  In  some  unpublished  official  re- 
ports,  with  an  examination  of  which  I  have  been  favoured,  I 
find  it  expressly  stated  in  reference  to  this  fact,  that  ‘  Iritis 
was  more  frcquently  observed  as  a  secondary  symptom,  than 
is  known  to  happen  after  treatment  with  mercury.” —  Hevo- 
son  on  Venereal  Ophthalmia,  p.  48. 

Hunter,  celeberrimus  liomo  et  vir  tam  me- 

> 

moria  dignus,  inflammationem  oculi  esse  nun¬ 
quam  veneream  judicabat ;  primo  quia,  si  ea 
exempla  sint  venerea,  morbus  ab  eo,  qui  alias 
partes  corripit,  perplurimum  differt,  et  eum  co¬ 
mitatur  plus  doloris  quam  inflammationem  ve¬ 
neream,  quae  ex  constitutione  isto  malo  affecta 
oritur :  secundo,  quia  tale  ulcus  ea  exempla 
comitari  nunquam  vidit,  quale  obvenit  cum 
vitium  os,  fauces,  et  linguam  invadit.*  Quam¬ 
vis  argumentum  perspicuum  inflammationem 
Iridis  veneream  existere  non  prolatum  est ;  at 
si  indicia,  quae  prodeunt  cum  corpori  venenum 
venereum  nocet,  nobiscum  cogitemus,  nonnullis 
eorum  diversis  ab  iis,  quae  sunt  Iritidi  simplici 
frigore  aut  vulneribus  excitatae  ;  et  in  memoria 
habeamus  ea  signa  prodire  etiam  in  ista  Iritidis 
forma,  quae  venerea  descripta  et  vocata  est, 
quaeque  etiam  per  se  obvenit,  cum  cutis  vitium 
est  aut  nullum  aut  sanatum,  ex  his  omnibus 
rebus  inferendum  est  inflammationem  Iridis 


*  Hunter  on  the  Venereal  Disease,  p.  324, 

discretam  existere,  seu  haec  Lue  Venerea  causa 
excitante  vel  praedisponente  concitatur.  Pauci 
inflammationem  periostei,  quae  simul  cum  sig¬ 
nis  aliis  secundariis  Luis  Venereae  occurrit, 
veneream  vocare  dubitant :  sed  mihi  videtur 
probabilitatem  tantam  esse  pro  Iritide  quanta 
pro  inflammatione  periostei.  Praeterea  quan- 
quam  dolores  nocturni  interdum  sunt  in  Iritide 
simplici,  tamen  non  tam  saepe  urgent  quam  cum 
venenum  venereum  in  corpore  existit,  et  hoc 
indicium  opinionem  inflammationem  esse  sane 
veneream  confirmat,  ut  in  ossibus  affectis  no¬ 
tamus. 

Hydrargyrum  causam  esse  Iritidis  multi 

nuper  dixerunt,  et  hauc  opinionem  Dominus 

Travers  primus  protulit  in  medium.  In  iis, 

qui  multo  Hydrargyro  Luis  Venereae  curationi 

utuntur,  sine  dubio  saepissime  accedit ;  tamen 

hoc  medicamentum  inflammationem  excitare 

nequaquam  sequitur.  Unum  argumentum, 

quod  datum  est  pro  hac  sententia,  est  morbum 

in  sano  oculo  prodire  inter  Hydragyri  usum  ad 

alterius  curationem.  In  Ophthalmia  ea  res  ne- 
l 

quaquam  est  infrequens  cum  Hydragyrum  non 
datum  est,  et  nihil  rationis  reddi  potest  cum 
unam  Iridem  inflammatio  corripit,  quin  etiam 
in  altera  accedat.  Non  de  hydrargyro,  sed  de 
consensu  inter  partes  duas  pendet.  Dr.  Vetch 
censet  Hydrargyrum  sanguinis  circuitus  aequi¬ 
pondium  sustentare  ;  cum  hoc  malum  adest, 
functionibus  sanum  statum  praestantibus,  Hy- 
drargyri  actio  subito  reprimitur,  ex  quo  fit  ut 
aequipondium  derimatur,  inflammatioque  rheu¬ 
matica  enascatur,  cujus  eam  esse  varietatem 
putat.*  Ingeniossima  est  haec  explicatio,  sed 
proposito  pro  vero  admisso  nititur,  Iritide  in¬ 
gruente,  Hydrargyri  actionem  subito  esse  repres¬ 
sam  ;  aliquando  res  ita  se  habeat,  sed  rationem 
non  reddit  exemplorum  eorum,  quibus  Iritis 
occurrit  dum  Hydrargyri  vires  adhuc  valent  in 
corpore.  Hydrargyri  actionem  hominem  Iri¬ 
dis  inflammationi  obnoxium  facere  mihi  videtur 
opinio  optime  sustentata.  Functiones  hydrargyro 
laesae  et  in  domo  detentio,  quam  ejus  usus  pos- 


*  Vetch  ori  Diseases  of  the  Eye,  p»  93,  94. 

tulat,  corpus  faciunt  magis  obnoxium  frigori, 
quod  ex  causis  est  Iritidem  simplicem  saepissi¬ 
me  moventibus. 

Arthritis  inflammationem  Iridis  etiam  exci¬ 
tare  dicitur.  Quamvis  Iritis  in  arthriticis 
prodeat,  tamen  nihil  rationis  eam  specialem 
vocare  video  ;  non  est  satis  rationis  inflamma¬ 
tionem  Arthriticam  vocare,  quod  in  iis  hoc 
malo  affectis  occurrit.  Germanis  autem  ocula¬ 
riis,  qui  omnes  eam  ita  describunt,  nulla  alia 
ratione  opus  esse  videtur  :  quam  enim  nomine 
Iritidis  arthriticae  describunt,  in  iis  hominibus, 
qui  podagrae  indicium  nunquam  exhibuerunt, 
eam  obvenire,  etiamque  arthriticos  inflammationi 
in  ejus  natura  secundae  patere,  non  negant. 

Ophthalmiae  rheumaticae  Iritidem  superve¬ 
nire  antehac  memoravi.  Iritis  autem  sine  ulla 
causa,  quae  reddi  potest,  aliquando  instabit,  et 
morbus,  cum  res  ita  se  habet,  plus  discriminis 
affert,  quoniam  ejus  effectus,  donec  aliquamdiu 
insiderit,  raro  percipiuntur.  Dignum  est  etiam 
notatione  hunc  morbum  infantes  vel  impubere* 

raro,  nisi  vis  oculo  extrinsecus,  illata  fuerit,  sed 
fere  omnino  homines  adultos,  corripere. 


DE  RATIONE  DIGNOSCENDI. 

Quum  tunicas  oculi  internas  praesertim  cho¬ 
roideam  corripit  inflammatio,  oculi  aspectus  est 
fere  idem.  Eadem  est  intolerantia  luminis  ;  in 
pupilla  sunt  nebulae,  visus  laeditur,  zona  vasorum 
conspicua,  quae  adest  in  Iritide,  in  choroideae  in¬ 
flammatione  etiam  existit.  In  hac  pupilla  est 
semper  patula  ex  sensu  retinae  minuto,  vasis 
choroideae  turgidis  eam  comprementibus.  In 
iis  autem,  quorum  Iris  inflammatione  corripitur, 
quorum  Iride  parum  aut  nihil  ruboris  apparet, 
quibusque  intolerantia  luminis  solum  est  indi¬ 
cium,  quod  medici  attentionem  sibi  vindicat,  et 
Inflammationem  oculo  insidere  ostendit,  pupilla 
coarctatur.  Hoc  signum  dignum  est  notatione, 
atque  simul  cum  pupilla  inaequali  et  angulata 
hunc  alio  morbo  dignoscit,  antequam  tanta  mem¬ 
brana  adhaerens  formatur,  quanta  Iridis  inflam¬ 
mationem  non  amplius  dubitari  reddit.  Inflam- 


DE  IRITIDE. 


21 


matione  choroideae,  cui  sunt  plura  sanguinis 
vasa,  dolor  gravissimus  est,  et  morbus  acutior. 
Nullo  auctore,  quantum  scio,  choroideae  inter 
inflammationem  et  Iritidem  ita  dignotum  est 
extra  Dominum  Guthrie,  qui  in  suis  praelec¬ 
tionibus  huic  rei  insistit.  Inter  illam  partem 
medicinae  ad  oculum,  et  ejus  morbos  pertinen¬ 
tem  colendum,  apud  Regium  Valetudinarium 
Westmonasteriense  ad  morbos  oculi  curandos 
institutum,  rem  discipulis,  quoties  ea  exempla 
obvenerunt,  ipse  monstrare  illum  vidi.  In  prae¬ 
lectionibus  quas  edidit  ita  dicit :  “  When  the 

choroid  coat  is  inflamed,  without  the  iris  being 
equally  affected,  the  iris  merely  changes  colour, 
and  the  pupil  is  dilated ;  but  these  symptoms 
proceed  no  farther.  If  the  iris  be  alone  affected, 
it  changes  colour,  the  pupil  contracts,  adheres, 
and  lymph  is  generally  deposited  ;  it  is  proba- 
ble  the  choroid  changes  colour  also,  but  this 
cannot  be  seen.  When  both  choroid  and  iris 
are  inflamed,  the  choroid  obtains  the  mastery, 
and  in  consequence  of  the  pressure  from  be- 
hind,  the  pupil  is  always  more  dilated  than  it 
would  ha  ve  been  if  the  iris  had  been  alone 

inflamed.”* — Dominum  Wardrop  inter  signa 
choroideae  inflammationis  describere,  pupillam 
se  contrahere,  satis  mirari  nequeo. f 

Fortasse  res  non  est  tanti  momenti  hanc  ab 
Iritide  dignosci,  quoniam  remedia  utrique  sint 
eadem,  etsi  valentiora  in  choroideae  inflamma¬ 
tione  ;  sed  in  aliis  oculi  morbis  res  quam  maxi¬ 
mi  est  momenti,  quoniam  pupilla  patula  indi¬ 
cium  vitii  retinae  fere  putetur,  ex  quo  fit  ut  in¬ 
flammatio  perniciosissima  negligatur.  Iritis  ab 
inflammatione  conjunctivae  dignosci  potest  vasis 
sanguiferis  aliter  distributis,  vasis  scleroticae 
per  conjunctivam  conspicuis,  chemosi,  quae  huic 
est  propria,  illam  non  comitante  ;  et  effuso  pure, 
quod  inflammationem  conjunctivae  comitatur. 
Dr.  Smith  colorem  leviter  coccinum  quibusdam 
lineis  pone  corneam  proprium  esse  Iritidi  scri- 
bit.t 


*  Guthrie  on  the  Operative  Surgery  of  the  Eye,  p.  218. 
j-  Wardrop’s  Morbid  Anatomy  of  the  Human  Eye,  vol. 

2,  p.  62. 

^  Edin.  Med.  and  Snrg.  Journal,  vol.  18,  p.  511. 

Pauci  oculi  sunt  morbi,  qui  Iritide  sunt  acu¬ 
tiores,  quibusque  ad  visum  laedendum  major  est 
proclivitas.  Nullo  morbo  consilia  medendi 
melius  exposita  sunt,  et  remedia,  quibus  uten¬ 
dum  est,  melius  nota  quam  in  hoc.  Iis  reme¬ 
diis  fortiter  adhibendum  est,  ne  ex  mora  visio 
deleatur  aut  plurinjum  laedatur  ;  si  remedia  satis 
strenua  adhibita  sunt  visio  fere  semper  recupe¬ 
ratur.  Cum  iris  sola  hominis  robusti,  et  qui 
se  aliter  bene  habet,  inflammatur  et  antequam 
lympha  effunditur,  sanguis,  vena  brachii  vel 
juguli  incisa,  mittendus  est.  Quot  sanguinis 
unciae  mittendae  sint  imperare  multi  medici 
consueverunt :  sed  nulla  consuetudo  plus  erro¬ 
ris  ducit  seu  hac  seu  alia  inflammatione  acuta. 
Sanguinis  quantitas  ad  actionem  cordis  arteria¬ 
rumque  debiliorem  reddendam  dirigeretur ;  et 
utile  erit  si  sanguis,  nonnullis  exemplis,  usque 
ad  animi  defectionem  mittatur.  Modus  tem¬ 
pusque,  quo  sanguis  effluit,  majoris  momenti 
est  quantitate  in  hac  et  alia  inflammatione 

acuta.  Inflammatio  partis  totum  sanguinem 
circumeuntem  subito  affici  requirit ;  si  igitur 
sanguis  tarde  et  e  vulnere  parvo,  atque  non 
brevi  magnoque  ex  vulnere  effluat,  quamvis 
plus  sanguinis  in  illo  quam  in  hoc  modo  mit¬ 
tatur,  in  morbo  minus  valebit,  aegrique  vires 
magis  convellet.  Hic  corporis  status  est,  qui 
aliquos  tenet  ut  ad  hoc  remedium  non  confugi¬ 
ant,  quia  aegrum  id  ferre  non  posse  sentiunt : 
sin  autem  sanguinem  brevi  magnoque  ex  vul¬ 
nere  mitterent,  satis  esset  effectus  quanquam 
minus  sanguinis  istum  effectum  praestaret  in 
debili  quam  cui  sanus  habitusque  corporis  ple¬ 
nus  est.  Sine  dubio,  quae  aegro  sint  vires,  con¬ 
siderandum  est ;  sed  eodem  tempore  partem 
esse  summi  momenti  memoria  semper  haben¬ 
dum  est,  et  exempla  occurrunt  quibus  visio 
laesa  est  (sed  quibus  hoc  malum  avertere  licuis¬ 
set)  quia  timuit  medicus.  Una  sanguinis  mis¬ 
sio  copiosa  in  quibusdam  sufficit :  hoc  remedium 
generaliter  iterum  postulatur  et  interdum  sae¬ 
pius.  Repetitio  ejus  ad  signa  et  oculi  statum 
dirigenda  est ;  si  quidem  nimia  doloris  acuti 
ratio  habenda  est,  medicus  falletur,  ut  inflam- 

niatio  oculi  ad  suppurationem  interdum  proce¬ 
dit,  et  tantus  dolor  non  morbo  est,  quantus  sibi 
medici  attentionem  vindicabit.*  Quum  mor¬ 
bus  citissime  progreditur,  sanguine  ex  incisa 
vena  misso,  detractio  sanguinis  ex  arteria  tem¬ 
poris  auxilium  est  magni  pretii,  ut  hoc  modo 
corpus  citius  afficitur,  quae  res  in  iis  exemplis 
tantum  valet.  Dominus  Tiiaveus  in  arteriam 
temporis  incisam  arguit,  sed  Dominus  Saun- 
ders  decessus  id  laudibus  summis  extulit.* 
Acre  medicamen  purgans  adhiberetur,  et  per 

morbum  urgentem  continuaretur,  ut  alvum  so- 

► 

licitet.  Remedium  etiam  utile  ad  motum  cor¬ 
dis  arteriarumque  minuendum  reperietur  Tar- 
tras  Antimonii  et  Potassse,  qui  purgante  con¬ 
junctus  adhibeatur  ut,  non  modo  alvus  duca¬ 
tur,  sed  quoque  nausea  cietur  et  corpus  laxum 
reddatur.  Nullo  exemplo  tantum  hujus  medi¬ 
caminis  dandum  est,  quantum  vomitum  exci¬ 
tet,  aegro  enim  non  prodest,  sed  perniciosissi¬ 
mum  effectum  semper  habet.  Quarta  pars 


*  Vide  Guthrie,  op.  cit.  p.  489. 
f  Edin.  Med.  and  Surg.  Journal,  vol.  xviii.  p.  511. 

D 


26 


DE  TRITIDE. 


grani  salis  in  aqua  soluti  plerumque  satis  erit. 
Sanguinis  ex  parte  detractio  utilissimum  est 
auxilium,  postquam  signa  inflammationis  acuta 
aliquanto  se  inclinaverint,  atque  semel  iterumve 
inter  morbum  curandum  repetatur.  Haec  cre¬ 
bro  fit  per  hirudines  ;  sed  cucurbitulae  cum 
ferro  modus  multo  melior  esse  in  hoc  et  aliis 
oculi  morbis  sanguinem  mittendi  fere  reperitur, 
quoniam  sanguis,  breviore  tempore,  et  minori 
molestia,  sic  detrahitur. 

Sed  Hydrargyrum  multum  fructum  huic 
morbo  afferre  repertum  est.  Meritum  hoc  re- 
periendi  disputatum  fuit,  et  a  Domino  Tra- 
vers  Doctori  Farre  et  sibi  vindicatum. 
Doctori  Farre  magnae  ejus  utilitatis  Britan¬ 
nos  certiores  primum  fecit  in  opere  Domini 
Saunders  in  anno  1816  edito.  Invenimus 
ita  loquentem  :  “  The  certainty  with  which  the 
mercurial  action  arrested  the  deposition  of  coa- 
gulable  lymph  in  sypliilitic  inflammation  of  the 
iris,  led  the  editor  to  give  this  remedy  a  fair 
trial  in  simple  inflammation  of  the  iris,  in 
which  the  disorganizing  process  by  the  adhe- 

sive  inflammation  is  precisely  the  same,  how- 
ever  it  may  differ  from  the  former  in  its  excit- 
ing  cause.  The  resuit  of  the  trial  has  perfect- 
ly  satisfied  him,  *  that  the  mercurial  action 
alone ,  when  properly  kept  up,  is  sufficient  to 
subdue  the  ophthalmia  iridis  in  its  most  acute 
stage.”*  At  Germani  se  primos  hoc  reperire 
asserunt ;  et  fundamentum,  quo  nititur  asser¬ 
tio,  est  Doctorem  Beer  ejus  opus  de  morbis 
oculi  vulgavit  anno  1813  :  in  quo  opere  quidem 
Hydrargyri  fructus  in  hoc  morbo  memorat ; 
sed  ejus  usum  non  suadet,  donec  alterum  mor¬ 
bi  tempus  accesserit,  effectus  lymphae  non  im¬ 
pediatur,  et  ipsa  aliis  remediis  non  amoveatur. 
Mihi  videtur  Doctorem  Farre  et  Dominum 
Travers  laudem  meritos  esse,  cum  hoc  reme¬ 
dium  inflammatione  Iridis  nullam  actionem 
specialem  comitem  habente  multum  valere  in¬ 
venerint,  etiam  que  adhibendum  esse  fortius  et 
priori  morbi  tempore  imperaverint,  praesertim 
Dominum  Travers,  qui  ejus  usum  monet  et 
ante ,  et  postquam,  materia  adhaerens  effundatur . 


Saunders,  op.  cit.  Doctore  Farre  edito,  Prsef.  p.  xxxviii. 

Ut  effectus  Iritidis  perniciosi  citissime  pro¬ 
grediuntur,  et  Hydrargyrum  tempus  postulat, 
ut  corpus  afficiat,  nunquam  eo  utendum  est 
donec  sanguis  semel  aut  iterum  missus  fuerit. 
Forma  Submuriatis,  atque  cum  Antimonio  Opio¬ 
que,  adhiberi  optime  potest,  ut  eo  uti  Dominum 
Guthrie  vidi ;  e.  g. 

1^  Submuriatis  Hydrargyri  gr.  iij. 

Pulveris  Antimonialis,  gr.  j. 

Extracti  Opii,  gr. 

Confice  in  massam ;  et  fiat  pilula  una.  Duae 
pilulae  hujusmodi  sumantur  tertia  vel  quarta 
quaque  hora,  usque  dum  os  affectum  fuerit  aut 
morbus  se  inclinaverit.  Sententia  autem  Doc- 
toiis  Fahre,  “  It  is  not  the  quanti ty  of  Mer- 
cury,  but  the  Mercurial  action,  which  is  requir- 
ed,”  interdum  negligitur  ;  quoniam  multi  arbi¬ 
trantur  sat  medicamenti  non  adhibitum  esse, 
nisi  certus  ejus  modus  sumptus  fuerit.  Hoc 
tempore  curationis  dolor  generaliter  multum 
imminuitur,  visus  proficit  pupilla  est  minus 
inaequalis,  et  lympha  effusa  evanescere  incipit. 
Si  inflammatio  usque  ad  adhaesionem  progressa 
sit,  et  lympha  eum  statum,  qui  Anglice  vocatur 

“  organized,”  jam  acquisivit,  Hydrargyrum  so¬ 
lum  iis  exemplis  prodesse  credo.  Alia  praepa¬ 
rata  Hydrargyri  praeter  pilulas  ut  antea  prae¬ 
scriptas  adhibere  raro  necesse  est.  Interdum 
autem  si  pilulae  alvum  irritant,  vel,  postquam 
has  tentaverimus,  nostram  expectationem  fal¬ 
lunt,  et  solitos  propriosque  effectus  in  corpore 
non  inducunt,  tunc  ad  unguentum  Hydrargyri 
confugiendum  est.  Drachma  unguenti  omni 
nocte  temporibus  fricetur.  Cum  hoc  remedium 
corpori  esse  quendam  virium  modum  postulat, 
ut  ferat  ejus  actionem,  spes  medici  interdum 
fallit.  Ea  exempla  in  hominibus  aetate  provec¬ 
tioribus  debilibusque  occurrunt,  seu  haec  debili¬ 
tas  e  morbo,  seu  ex  Hydrargyri  abusu  oritur. 
Cum  res  ita  se  habet,  si  hoc  remedium  adhibea¬ 
tur,  inflammatio  crescit,  et  citius  ad  perniciem 
progreditur  ;  intermittendum  est  igitur,  et  ad 
sanguinis  ex  parte  detractionem,  vesicatoria, 
Belladonnam,  alvi  purgationem  et  alia  remedia, 
quibus  opus  sit,  confugiendum  est.  Exempla 
Iritidis  inflammationi  conjunctivae  supervenien¬ 
tis  sanguine,  copiose  atque  iterum  iterumque, 
misso,  et  medicamentis  purgantibus  sanari  pos- 

sunt.  Hydrargyrum  autem  adhibendum  est 
in  omnibus  aliis  varietatibus  vel  per  se  vel  ex 
alio  orsis  ;  et  Dus.  Guthrxe  Iridis  inflamma¬ 
tione  vulneribus  excitata  multum  valere  dicit. 
Audivi  Doctorem  Thomson  in  praelectionibus, 

quae  nunquam  nimium  aestimentur,  dicere,  se 
utendo  modum  medendi,  cui  nomen  est  Anglice 
“  Antiphlogistic,”  quatuor  et  viginti  exempla 
sanasse.  Iritidem  sine  Hydrargyro  sanari 
posse,  et,  sanguine  ex  vena  incisa  et  ex  parte 
misso,  purgationibus,  Extracto  Belladonnae, 
cum  victu  diaetaque  idoneis,  interdum  sanari, 
res  facta  est  magis  firmata  quam  ut  negetur. 
Mihi  autem  videtur  id  usu  compertum  nos  ha¬ 
bere  ut  ad  Hydrargyrum  confugiendum  sit, 
quo  modo  Dres.  Farre,  Travers,  Guth- 
rie,  plurimisque  chirurgis  commendatur,  non 
quia  hoc  remedio  Iritis  sanetur,  sed  quia  per  id 
tutissime  et  citissime  ad  sanitatem  perveniat ; 
et  quod  minus  saepe  evenit,  ut  visus  imminua¬ 
tur,  cum  morbum  Hydrargyro  quam  sine  eo 
curemus.  Medico,  qui  hoc  remedio  non  utitur, 
magno  animi  dolori  aliquando  erit,  quod  mo¬ 
dum  curationis  solitum  non  prosecutus  est. 

Modus,  quo  Hydrargyrum,  corpus  afficit,  est 
problema  quod  ut  solvent,  medici  suum  inge¬ 
nium  contulerunt.  Ratio,  quae,  me  judice, 
optima  videtur,  reddita  est  Doctore  Farre, 
qui  inquit :  “  It  is,  however,  too  low  an  esti- 
mate  of  the  operatiori  of  mercury,  to  consider  it 
only  as  a  specific  against  Syphilis,  or  as  an  eva¬ 
cuant  and  promoter  of  certain  secretions  and 
excretions.  It  powerfully  alters  the  action  of 
inflamed  arteries,  more  especially  in  respect  to 
the  effusion  of  coagulable  lymph,  which  it  in 
various  degrees  Controls,  or  even  altogether 
suspends.  In  relation  to  general  practice,  this 
is  perhaps  the  most  important  view  which  can 
be  taken  of  the  operati on  of  mercury  on  the 
vascular  system.” #  Hoc  modo  fortasse  ratio 
utilitatis  Hydragyri  in  Laryngis,  Tracheae,  Je¬ 
coris,  inflammatione,  etiam  que  in  Lue  Vene¬ 
rea  reddi  potest.  In  oculo  exemplum  pulcher¬ 
rimum  facultatum  hujus  remedii  aspicitur.  Oc¬ 
currit  inflammationi,  impedit  ne  lympha  magis 


•  Saunders  Op.  Cit.  Prsef.  p.  xxxix. 

effundatur,  et  efficit  ut,  quae  effusa  est,  absor¬ 
beatur.  Existimatur  res  esse  admirabilis  h  r- 
drargyrum  et  movere  et  sanare  morbum.  Do¬ 
minus  Travers  offert  rationem  ;  sed  libenter 
agnoscetur  rationem  frustra  esse  ;  neque  rem 
nobiscum  ita  considerare  necesse  est,  si  putemus, 
quam  expositionem  optimam  esse  credo,  Hy- 
drargyrum  modo  corpus  adeo  obnoxium  facere, 
ut  alia  causa  communis,  e.  g.  frigus,  inflamma¬ 
tionem  Iridis  excitet.  Res  admirabilis  tum  nulla 
erit. 

Dixi  adhaesionem  inter  Iridem  et  Capsulam 
Lentis  formari  cum  pupilla  valde  coarctata  et 
Capsula  Lentis  opaca  ;  atque  haec  oculi  condi¬ 
tio  obveniet,  etiamsi  omnia  remedia  jam  dicta 

adhibeantur.  Cum  res  ita  se  habet,  eae  adhae- 

\ 

siones  saepe  tollantur,  ut  in  pupilla  sit  satis 
foraminis,  per  quod  ad  imum  oculum  lumen 
mittatur.  Hoc  fit  ope  extracti  Atropae  Bella- 
donnae,  quae  in  proportione  unius  partis  ex¬ 
tracti  in  duabus  aquae  solutae  oculo  admovea¬ 
tur.  Si  imponatur  palpebris  et  superciliis  me¬ 
lius  erit,  cum  enim  superficiei  conjunctivae  ad¬ 
movetur,  irritationem  facit,  et  quendam  dolo- 

rem,  qui  aliquandiu  manet  post  eum  admotum, 
excitat.  Extractum  Belladonnae,  morbo  adhuc 
ineunte,  non  admovere  nos  oportet,  ne,  pupilla 
patula  ab  eo  facta,  dum  progreditur  inflamma¬ 
tio,  lympha  deponatur,  et  fibras  Iridis  ejus 
actione  affectas  agglutinet :  atque  pupilla  diu 
patula  post  reddatur,  quam  effectus  Belladonnae 
est  nullus.  Hoc  malum  animo  non  concipitur, 
Dus-  Guthrie  citat  exemplum  Juvenis,  in  al¬ 
tero  cujus  oculo  pupilla  ex  hoc  remedio  prae¬ 
mature  admoto  dilatatur,  et  in  alio  ex  ejus  ad¬ 
motu  prolato  coarctatur.  Imponatur  iterum 
tertioque  indies,  usu  ejus  suspenso,  ut  pupilla  se 
contrahat,  ut  decet.  Hoc  remedium,  cum  sic 
adhibetur,  reddit,  ut  Iris  se  contrahat  et  recedat 
a  variis  partibus,  quibus  lympha  eam  alligat ; 
pupilla,  si  antehac  non  ita  se  habeat,  inaequalis 
fit ;  et  haec  conditio  saepissime  manet,  postquam 
morbus  prorsus  succumbit  et  visus  reficitur. 
Sed  cum  summa  oculi  functio  bene  se  habeat, 
haec  res  levis  est.  In  aliis  exemplis  hoc  et  om¬ 
ne  aliud  remedium  lympham  absorbendi  ex- 
pectationem  fallit ;  et  variae  oculi  conditiones 
extra  pupillam  inaequalem  ex  inflammatione 

nascentur.  Pupilla  occluditur ;  et  hic  status 
vel  cum  vel  sine  capsula  aut  lente  ipsa  opacis 
aliquando  urget,  et  vocatur  Cataracta  Spuria. 
In  iis  et  aliis  pupillae  clausae  varietatibus  Iriti- 
di  supervenientibus  visio  saepe  refici  potest,  si 
ad  manus  et  ferri  curationem  confugiamus. 
Disserere  de  hac  re  ab  hoc  tractatu  alienum 
est. 


Belladonna  agere  videtur  faciendo  pupillares 
Iridis  fibras  paralyticas,  et  sic  actionem  consen¬ 
taneam,  quae  ei  cum  retina  est,  suspendere  ;  ex 

f 

quo  fit,  ut  fibrae  radiatae  pupillam  reddere  patu¬ 
lam  valeant.  Tamen  Extractum  Belladonnae 
quandoque  Paralysin  Retinae  aeque  ac  Iridis 
excitare  non  celandum  est.  Quapropter  et  quia 
minus  irritationis  inducit,  Professores  Himly 
et  Schmidt  extractum  Hyosciami  Nigri  secun¬ 
dum  proportionem  drachmae  in  aquae  uncia 
monent.  Dr.  Duncan  junior  mihi  memoravit 

i 

Reisinger  suadere  Hyosciamum  et  Atropiam, 
quia  pupillam  patulam  reddunt  et  non  irri¬ 
tant.  Dr.  Alexander  Hannay  ex  eo, 
quod  in  Valetudinario  ad  morbos  oculi  curandos 

in  oppido  Liverpool  instituto  expertus  est,  mo¬ 
net  Extractum  Stramonii  antiponendum  esse 
Belladonnae,  quia  multo  magis  utilis  atque  effi¬ 
cax  est  et  saepe  pupillam  patulam  reddit,  post¬ 
quam  Belladonna  frustra  tentata  fuerit. *  Hic 
aut  alius  modus  curationis,  ut  sit  secundus, 
aegrum  moderationem  in  cibo  adhibere  et  om¬ 
nem  diaetam  stimulantem  a  se  rejicere  requirit. 
Utile  erit,  si  aeger  in  conclave  lumine  fere  orbato 
detineatur  ;  sed  plus  lucis  gradatim  admitten¬ 
dum  est.  Quum  cornea  sit  opaca,  cum  sensu 
oculi  nimium  distensi  de  nimia  humoris  aquosi 
copia  in  camera  anteriore  pendente  humor  edu¬ 
catur  per  idem  scalpellum,  quod  ad  lentem  opa¬ 
cam  extrahendam  adhibetur,  cornea  incisa  qua 
parte  solet. 

Aliae  Iritidis  varietates  acutae  parem  mo¬ 
dum  medendi  postulant.  Nonnulli  Hydrar- 
gyrum  fortius  in  Iritide  Venerea,  et  sanguinis 
e  vena  incisa  missionem  minus  in  Rheumatica 


*  Lond,  Med.  and  Phys.  Journal,  vol.  48. 

adhibere  sentiunt.  In  omnibus  exemplis  Iriti- 
dis  cum  aliis  morbis  obvenientis  ratio  iis  certe 
adhibenda  est.  Dr.  Beer  fontem  esse  nuchae 
per  unguentum  Tartratis  Antimonii  et  Pot- 
assae,  quum  occurrit  Iritis  simul  cum  Arthritide, 
monet. 

Iritidem  veterem  sanguinis  e  temporibus  per 

4 

cucurbitulas  cum  ferro  detractio,  purgationes 
alvi,  Hydrargyrum,  et  Belladonna  generaliter 
sanabunt.  Utilissimum  remedium  reperietur 
Vesicatorium,  quod  in  hoc  et  fere  omni  oculi 
inflammati  statu  pone  aurem  admoveri  de¬ 
bet  et  non  supra  supercilium,  qua  parte 
irritationem  excitat,  augetque  sanguinis  par¬ 
tem  versus  impetum.  Oculus  frigori  pluri¬ 
mum  patet ;  aliquandiu,  postquam  inflamma¬ 
tio  subigitur,  ex  eo  oculum  ruborem  levem 
acquirere,  et  actionem  inflammatam  redire  non¬ 
nullis  exemplis,  videmus.  Antequam  hunc 
tractatum  ad  finem  profero,  ut  hanc  rem  non 
raram  ostendam,  puellae,  quam  ipse  vidi,  ab 
inflammatione  scleroticae  et  conjunctivae  labo¬ 
rantis  mentionem  facere  mihi  liceat.  Illa  con- 

silium  apud  Valetudinarium  Westmonaste- 
riense  petivit,  et  sanata  fuit.  Inflammatio 
autem  cis  hebdomadas  octo  frigore  excitata 
bis  rediit,  et  toties  remediis  idoneis  sanata 
est. 

